ข้อบัญญัติกรุงเทพมหานครข้อบัญญัติกรุงเทพมหานครเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนหลวงแพ่งทั้งสองฟากในท้องที่แขวงทับยาว และแขวงขุมทอง เขตลาดกระบังกรุงเทพมหานครพ.ศ.๒๕๔๘ โดยที่เป็นการสมควรตราข้อบัญญัติกรุงเทพมหานครว่าด้วยกำหนดบริเวณห้ามก่อสร้างดัดแปลงใช้หรือเปลี่ยนการใช้อาคารบางชนิดหรือบางประเภท ริมถนนหลวงแพ่งทั้งสองฟาก ในท้องที่แขวงทับยาวและแขวงขุมทองเขตลาดกระบัง กรุงเทพมหานครอาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๙๗ แห่งพระราชบัญญัติระเบียบบริหารราชการกรุงเทพมหานครพ.ศ. ๒๕๒๘ กรุงเทพมหานครโดยความเห็นชอบของสภากรุงเทพมหานคร จึงตราข้อบัญญัติกรุงเทพมหานครขึ้นไว้ดังต่อไปนี้ข้อ ๑ ข้อบัญญัติกรุงเทพมหานครนี้เรียกว่า ข้อบัญญัติกรุงเทพมหานครเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทริมถนนหลวงแพ่งทั้งสองฟาก ในท้องที่แขวงทับยาว และแขวงขุมทอง เขตลาดกระบัง กรุงเทพมหานครพ.ศ. ๒๕๔๘ข้อ ๒[๑]ข้อบัญญัติกรุงเทพมหานครนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ข้อบัญญัติกรุงเทพมหานครนี้มิให้ใช้บังคับแก่การก่อสร้างหรือดัดแปลง เขื่อน สะพานอุโมงค์ ทางหรือท่อระบายน้ำ กำแพง ประตูและรั้วข้อ ๔ ห้ามมิให้บุคคลใดก่อสร้างอาคาร ดังต่อไปนี้(๑) ห้องแถวตึกแถว(๒) อาคารพาณิชย์(๓) โรงมหรสพ(๔) โรงแรม(๕) ศูนย์การค้า(๖) คลังสินค้า(๗) โรงงานตามกฎหมายว่าด้วยโรงงาน(๘) เต็นท์เพิง หรือแผงลอย(๙) อาคารที่มีระยะห่างจากอาคารอื่นน้อยกว่า๔ เมตร(๑๐) อาคารที่มีระยะห่างจากเขตที่ดินน้อยกว่า ๒ เมตร(๑๑) อาคารที่มีความสูงเกิน ๑๕ เมตร เว้นแต่ อาคารเพื่อประโยชน์เกี่ยวกับกิจการสาธารณูปโภค(๑๒) อาคารที่มีพื้นที่รวมกันทุกชั้นในหลังเดียวกันเกิน๒,๐๐๐ ตารางเมตร เว้นแต่อาคารเพื่อประโยชน์เกี่ยวกับกิจการสาธารณูปโภคทั้งนี้ ภายในระยะสิบห้าเมตรจากเขตทางของถนนหลวงแพ่งทั้งสองฟากตั้งแต่คลองหัวตะเข้ไปทางทิศตะวันออกจนสุดเขตกรุงเทพมหานคร ตามแผนที่ท้ายข้อบัญญัติกรุงเทพมหานครนี้ข้อ ๕ ในกรณีที่พื้นที่ควบคุมตามข้อบัญญัติกรุงเทพมหานครนี้ทับซ้อนกับพื้นที่ควบคุมตามข้อบัญญัติกรุงเทพมหานครหรือกฎกระทรวงกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ที่มีมาตรการในการควบคุมแตกต่างกันให้บังคับตามมาตรการควบคุมที่มีมาตรฐานสูงกว่า และให้คงบังคับตามมาตรการควบคุมตามข้อบัญญัติกรุงเทพมหานครหรือกฎกระทรวงในส่วนที่มิได้บัญญัติไว้ตามข้อบัญญัติกรุงเทพมหานครนี้ด้วยข้อ ๖ การวัดความสูงของอาคารให้วัดจากระดับทางเท้าของถนนถึงพื้นดาดฟ้าในกรณีอาคารทรงจั่ว หรือปั้นหยา ให้วัดจากระดับทางเท้าของถนนถึงยอดผนังของชั้นสูงสุดสำหรับป้ายหรือสิ่งที่สร้างขึ้นอย่างอื่นตามที่กำหนดในกฎกระทรวง ให้วัดจากระดับทางเท้าของถนนถึงส่วนที่สูงที่สุดของอาคารข้อ ๗ ห้ามมิให้บุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๘ อาคารที่มีอยู่ก่อนหรือในวันที่ข้อบัญญัติกรุงเทพมหานครนี้ใช้บังคับให้ได้รับยกเว้นไม่ต้องปฏิบัติตามข้อบัญญัติกรุงเทพมหานครนี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๙ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัติกรุงเทพมหานครนี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัติกรุงเทพมหานครนี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัติกรุงเทพมหานครนี้ไม่ได้ข้อ ๑๐ ให้ผู้ว่าราชการกรุงเทพมหานครรักษาการตามข้อบัญญัติกรุงเทพมหานครนี้ประกาศณ วันที่ ๒๘ ตุลาคม พ.ศ. ๒๕๔๘อภิรักษ์โกษะโยธินผู้ว่าราชการกรุงเทพมหานคร[เอกสารแนบท้าย]๑.แผนที่ท้ายข้อบัญญัติกรุงเทพมหานคร เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทริมถนนหลวงแพ่งทั้งสองฟากในท้องที่แขวงทับยาว และแขวงขุมทอง เขตลาดกระบัง กรุงเทพมหานคร พ.ศ. ๒๕๔๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติกรุงเทพมหานครฉบับนี้ คือ ถนนหลวงแพ่ง เป็นถนนสายสำคัญในพื้นที่ฝั่งตะวันออกของกรุงเทพมหานครที่ก่อสร้างขึ้นเพื่อรองรับการพัฒนาในเขตชานเมืองของกรุงเทพมหานครและปริมณฑล ในอนาคตเมื่อมีการเปิดใช้สนามบินสุวรรณภูมิถนนดังกล่าวจะเป็นเส้นทางหลักในการขนส่งและการเดินทางเข้าออกสนามบินสุวรรณภูมิ ปัจจุบันถนนดังกล่าวมีการก่อสร้างปรับปรุงขยายเขตทางของถนนทำให้เกิดการพัฒนาการใช้ประโยชน์ที่ดินและอาคาร จากเดิมซึ่งเป็นพื้นที่เกษตรกรรมและที่ว่างมีการก่อสร้างอาคารประเภทต่างๆ เพิ่มมากขึ้น ดังนั้น เพื่อความเป็นระเบียบเรียบร้อยของเมืองการผังเมืองการอำนวยความสะดวกแก่การจราจร การรักษาคุณภาพสิ่งแวดล้อมและการควบคุมความหนาแน่นของอาคารสมควรห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภท ภายในระยะ ๑๕ เมตร ทั้งสองฟากถนนดังกล่าว จึงจำเป็นต้องตราข้อบัญญัติกรุงเทพมหานครนี้นันทนา/ผู้จัดทำ๒๖ มกราคม ๒๕๔๙[๑]ราชกิจจานุเบกษา เล่ม ๑๒๓/ตอนพิเศษ ๑๑ง/หน้า ๒๒/๒๕ มกราคม ๒๕๔๙